เส้น EMA 200 คืออะไร
เส้น EMA 200 คือ เส้นค่าเฉลี่ย 200 เป็นเส้นที่บ่งบอกการกลับตัวครั้งใหญ่ของหุ้น รวมไปถึงดัชนี ทุกครั้งที่มีการทดสอบ ถ้าดัชนียังอยู่ใน trend ไม่ว่าจะขาขึ้นหรือขาลง เมื่อทดสอบเส้น EMA 200 แล้ว ดัชนีมักจะทดสอบ แต่ไม่เบรกเส้น EMA 200 แต่หากมีการเบรกเส้น EMA 200 เมื่อไหร่ แล้วมีการดึงกลับของดัชนี แต่ไม่สามารถไปยืนเหนือเส้น ema 200 ได้แล้ว ถ้าเป็นการเบรกตัดขึ้น ให้มองว่าดัชนีกำลังกลับตัวเป็นขาขึ้นรอบใหม่ที่ค่อนข้างจะแรง แต่ถ้าเป็นการเบรกตัดลง ให้มองว่า “ตัวใคร ตัวมัน” เพราะแทบจะชัวร์ว่าจะเกิดขาลงรอบใหญ่ในไม่ช้า

ดัชนี SET ยังยืนเหนือเส้น EMA 200 ในกราฟ week ได้อยู่ แต่สิ่งที่น่าห่วงนิดนึงคือ ดัชนีได้หลุดเส้น trend line สำคัญที่บริเวณ 1465 จุด เรียบร้อยแล้ว ทำไมถึงเป็นเส้นที่มีนัยยะสำคัญ เมื่อปี 2012, ต้นปี 2014 และ ปลายปี 2014 นั้น ดัชนีได้ย่อลงมาทดสอบเส้น EMA 200 แล้วไม่หลุด พร้อมกับการเด้งตัวของดัชนีที่ค่อนข้างแรง แต่เมื่อต้นเดือนสิงหาคม 2558 เส้น trend line โดนเบรกหลุดลงมาเรียบร้อย

สมมติฐานที่เป็นไปได้ 2 กรณี ได้แก่


1. ตลาดน่าจะเป็นขาขึ้นรอบใหม่ได้ ก็ต่อเมื่อดัชนียืนเหนือ ema 200 แล้วเด้งกลับไปยืนเหนือเส้น trend line ได้อีกครั้ง

2. หาก week ไหนที่ SET ปิดต่ำกว่าเส้น ema 200 จะถือว่าตลาดหุ้นไทยกำลังเป็น “ขาลงเต็มตัว” ยิ่งหากมีการทำ new low ต่ำกว่า 1300 จุดได้อีกครั้ง ยิ่งอันตราย
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน